Harald Eia
Store norske leksikon,Samfunn,Medier,TV og radio,TV- og radiopersoner
Harald Eia er en norsk komiker, programleder, forfatter og skuespiller. Han slo gjennom med NRK-serien Lille Lørdag i 1995, i samarbeid med Bård Tufte Johansen og Marit Åslein. Eia har skapt rollefigurer som Jan-Tore Kvalsvik fra Arendal, Thomas André, Fredrik Alvestad og Oslolosen.
Bakgrunn og gjennombrudd Eia er utdannet ved Universitetet i Oslo, med filosofi, matematikk, data og hovedfag i sosiologi. Han har bakgrunn i teatersport, og begynte å jobbe i NRK i 1991, der han bidro i programmer som The Show, U og Egentlig.Han ble for alvor kjent som tekstforfatter og rolleinnehaver i humorserien Lille Lørdag (1995–1996), som ble fulgt opp med Åpen Post (1998–2002) og Storbynatt (2010), alle med Bård Tufte Johansen. De to samarbeidet med Atle Antonsen i Uti vår hage (2003), Tre brødre som ikke er brødre (2005) og Uti vår hage 2 (2008), samt med Antonsen og Kristopher Schau i Team Antonsen (2004).I 2006 samarbeidet Eia med Antonsen, Johansen og Espen Eckbo om sceneshowet Team Eckbo. Populærvitenskap I 2010 laget Eia den populærvitenskapelige serien Hjernevask for NRK i samarbeid med journalist og forfatter Ole-Martin Ihle. Dette var en programserie der deler av samfunnsvitenskapen ble kritisert for å ikke ta på alvor biologiske innsikter, og som skapte debatt om kjønnsforskning, biologi og evolusjonspsykologi.Han holdt seg i grenselandet mellom populærvitenskap og underholdning med spørreprogrammet Brille, som debuterte på NRK i 2012 og siden 2013 er sendt på TV Norge, mens Sånn er Norge (2019) på NRK var en moderne variant av skolefjernsyn. Han har også laget radio, som Tazte Priv (2004, med Bård Tufte Johansen) og Sånn er du (2017–, med Nils Brenna).Eia har skrevet tre bøker i samarbeid med Ihle: Født sånn eller blitt sånn? (2010), Folk flest sover ikke nakne – og 149 andre fakta om det norske folk (2013, også med Nils Brenna) og Hva forskes det på her? (2016).Han har medvirket i flere spillefilmer, som Secondløitnanten (1993), Detektor (2000), United (2003) og Kong Curling (2011). Les mer i Store norske leksikon Lille Lørdag Uti vår hage